אהרון ק', מתיישב מהמאחז אש קודש, יצא ביום חמישי האחרון לעבודה במרכז הארץ. במהלך נסיעתו נרגם רכבו באבנים ובסלעים שגרמו לנזק לרכב. חיילים חרדים מנצח יהודה (הנח"ל החרדי) שהגיעו למקום הבריחו את המחבלים והצילו את חייו של אהרון, אב לחמישה.
אהרון שחזר את שאירע ואמר: "ביום חמישי בבוקר, בדרך לעבודה, הותקפתי על ידי מחבלים. אנשים שלא מכירים אותי ולא יודעים מי אני רצו לרצוח אותי על הכביש קרוב לבית שלי. הם זרקו עליי אבנים מכל עבר. המכונית שלי נהרסה, אבל אני עדיין חי. בתוך דקות הגיעו חיילים מנצח יהודה והתחילו לרדוף אחרי המחבלים. הודות להם אני עדיין חי עכשיו".
יצוין כי אזור כוכב השחר הפך בזמן האחרון למוקד תקיפות שלא פעם הסתיימו בנס ללא נפגעים.
גדוד נצח יהודה של הנח"ל החרדי, המוצב בגזרת בנימין, זכה לאחרונה לביקור של הרמטכ"ל רב אלוף גדי אייזנקוט. בביקור אמר הרמטכ"ל לחיילים החרדים כי הוא "מעריץ אותם על נחישותם".
רבני עמותת נצח יהודה (הנח"ל החרדי) מציינים כי "החיילים החרדים מוכיחים, פעם אחר פעם, שהשילוב הזה מצליח מכל הבחינות. כאשר השירות והשמירה על רמתם הרוחנית אינם פוגעים כלל זה בזה, להפך".
ומדי יום מצילה חיים.
מדהים שיש אנשים כמוך :)) מאוד שמחתי לקרוא.